GAALAAKSOTA ILLIPTIKAALAA boca geengawaa dheeraa kan qabaniifi handhuura isaaniirraa niiwukilasii kan hinqabnedha. Haata’u malee, handhuura isaanii irratti ifa guddaa kan qabaniifi hanguma niiwukilasiirraa gara qarqaraatti dhiyaachaa deemuun, ifti isaanii hir’achaa deema. Ta’uyyuu kun niiwukilasii qabu jechuu miti. Ifti isaaniis urjiilee umurii dheeraafi halluu diimaa qabaniin kan to’atamaniidha. Gaalaaksota kana keessaas, urjiilee, gaasonniifi qaamoleen kan biroo kan facaa’anii argamanidha. urjiileen gaalaaksii illiptikaalaa keessatti argaman umurii dheeraafi hanga xiqqaa kan qabanidha. sababni isaas hammi gaasii (gas) fi dhukkee (dust) uumamuu urjiileef barbaachisanii gadirraa waan uumamaniifi.